Diari Oficial de la Generalitat Valenciana


Sumari del DOGV 704, del 17-11-1987 (1987/809966)

ORDRE de 10 de novembre de 1987, de la Conselleria de Treball i Seguretat Social, per la qual es desplega el Decret 176/1987, de 9 de novembre, del Consell de la Generalitat Valenciana, pel qual s'aproven ajudes urgents per a pal.liar la desocupació agrícola i ajudar a la recuperació dels Ajuntaments afectats per les inundacions recents.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/11/10/(1)/dof/vci/html**

### Dades del document

Número de DOGV
:   704

Data del DOGV
:   17-11-1987

Secció del DOGV
:   DISPOSICIONS GENERALS

Número del document
:   1987/809966


Data del document
:   10-11-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 10 de novembre de 1987, de la Conselleria de Treball i Seguretat Social, per la qual es desplega el Decret 176/1987, de 9 de novembre, del Consell de la Generalitat Valenciana, pel qual s'aproven ajudes urgents per a pal.liar la desocupació agrícola i ajudar a la recuperació dels Ajuntaments afectats per les inundacions recents.  
Amb motiu de les inundacions recents patides per diverses Comarques de la nostra Comunitat, el Consell de la Generalitat Valenciana aprovà en la sessió celebrada el dia 9 de novembre, el Decret 176/1987, el qual estableix una línia d'ajudes urgents dirigides a pal·liar la pèrdua de jornals i a la recuperació de la normalitat dels Ajuntaments afectats.  
Aquest Decret autoritza la Conselleria de Treball i Seguretat Social perquè dicte les disposicions que calguen per tal de desplegar-lo.  
En atenció d'aquests motius, i fent ús de les facultats que em confereixen la Llei 5/1983, de 30 de desembre, de Govern Valencià, el Decret 192/1985, de 9 de desembre, i el Decret 176/1987, de 9 de novembre, ambdós del Consell de la Generalitat Valenciana,  
ORDENE:  
Article primer  
Els Ajuntaments que pretenguen acollir-se a les ajudes contemplades en el Decret 176/1987, del 9 de novembre, del Consell de la Generalitat Valenciana, ho sol·licitaran en les Direccions Territorials de la Conselleria de Treball i Seguretat Social en el model oficial que es publica com a Annex a aquesta Disposició, havent-hi d'adjuntar:  
a) Memòria o projecte de l'obra o servei a realitzar.  
b) Pressupost total de l'obra o servei.  
c) Relació de treballadors a contractar, visada per les Organitzacions Sindicals més representatives.  
La memòria que fa referència l'apartat a) podrà presentarse referida conjuntament o separadament, per un o ambdós conceptes, al pagament de jornals o materials d'obra.  
Article segon  
Les actuacions a què fa referència l'article primer hauran de reunir els requisits següents:  
a) Que es tracte d'obres o serveis d'utilitat social.  
b) Que tals obres o serveis s'executen en règim d'administració directa per la Corporació Local que sol·licite la subvenció.  
c) Que les despeses que les obres generen siguen destinades, en un 70% almenys, a despeses de personal.  
d) Que almenys el 60% de les despeses que les obres generen siguen destinades a la contractació de treballadors agrícoles afectats per les inundacions.  
e) Que els treballadors participants siguen desocupats agrícoles inscrits en les corresponents Oficines de Col·locació.  
Article tercer  
S'estableix un termini d'un mes, a partir de la publicació d'aquesta Ordre, per a la presentació de les sol·licituds corresponents amb llurs memòries.  
Després que la Direcció General d?Ocupació i Cooperació haja rebut l'expedient, farà l'estudi pormenoritzat de les memòries presentades i en dictarà resolució accedint, en lot o en part, o denegant, els beneficis sol·licitats.  
Prèviament s'hi podran demanar els informes complementaris que considere avinents.  
La Resolució dictada, es notificarà a la Corporació Local sol·licitant, tot enviant-se còpia d'aquesta a les Direccions Territorials de la Conselleria de Treball i Seguretat Social per al seu coneixement.  
Article quart  
Una vegada aprovada la subvenció la Conselleria de Treball i Seguretat social lliurarà d'immediat el 50% de la quantia de la subvenció a l'Ajuntament corresponent. El 40% restant, serà abonat tan prompte es justifique el pagament de l'import lliurat en concedir la subvenció. L'altre 10% es remetrà a l'Ajuntament tot seguit es certifique la conclusió de les obres.  
Article cinqué  
Els Serveis Tècnics de la Conselleria de Treball i Seguretat Social inspeccionaran les obres i serveis realitzats a l'empara d'aquesta norma a fi de comprovar-ne l?adequació.  
DISPOSICIO FINAL  
Aquesta Ordre vigirà el mateix dia de la publicació al Diari Oficial de la Generalitat Valenciana.  
València, a 10 de novembre de 1987.  
El Conseller de Treball i Seguretat Social,  
MIQUEL DOMENECH I PASTOR  
ANNEX  
DOCUMENTACIO DE LES PROPOSTES D'OBRES, ESPECIFICACIO DE LES DADES DE L'OBRA QUE EL PLE DE LA CORPORACIO LOCAL PRESENTA A FI DE SOL·LICITAR LES AJUDES URGENTS DEL DECRET 176/1987, DE 9 DE NOVEMBRE, DEL CONSELL DE LA GENERALITAT VALENCIANA.  
1. Localització de l'obra o servei ???????????????????????  
2. Caracterització ???????????????????????????????????????  
2.1 Denominació del projecte ?????????????????????????????  
2.2 Objectiu ?????????????????????????????????????????????  
2.3 Data prevista d'inici i acabament ????????????????????  
Duració en setmanes ??????????????????????????????????????  
3. Nombre de treballadors necessaris per a la realització de l'obra o servei ???????????????????????????????????????  
3.1 Salari brut ??????????????????????????????????????????  
3.2 import mà d'obra ?????????????????????????????????????  
4. Cost total de l'obra o servei ?????????????????????????  
Materials i maquinària ???????????????????????????????????  
Salaris ??????????????????????????????????????????????????  
Seguretat Social ?????????????????????????????????????????  
Transport ????????????????????????????????????????????????  
Altres ???????????????????????????????????????????????????  
5. Quantia total de la subvenció sol·licitada ????????????  
??????????????? a ?????????? de ????????? de 1987  
 ALCALDE  
1.A Memòria o projecte de l'obra o servei a realitzar.   
1.B Relació i documentació dels treballadors a contractar.  
1.C Pressupost total de l'obra o servei.  
IL·LM. SR. DIRECTOR GENERAL D'OCUPACIO I COOPERACIO.


Còpia Permalink ELI